钦定古今图书集成/理学汇编/文学典/第237卷 > 《郑樵通志》 > 《汉鞞舞歌五曲》
## 钦定古今图书集成/理学汇编/文学典/第237卷 > 《郑樵通志》 > 《汉鞞舞歌五曲》

关中：〈一作东〉有贤女，　魏曰《明明魏皇帝》，晋曰《洪业篇》。
章和二年中，　汉章帝所造。魏曰“《太和》有圣帝”，晋曰
《天命篇》。

《乐久长　魏》曰《魏历长。晋》曰《景皇篇》。

四方皇　魏曰：“天生烝民。”晋曰：《大晋篇》。

“殿前生桂树。”　魏曰。《为君既不易》。晋曰：《明君篇》。

右《鞞舞》之歌五曲，未详所始，汉代燕享则用之，傅毅、张衡所赋，皆其事也。章和二年中，则章帝所作，旧辞并亡。曹植《鞞舞诗序》云：“故西园鼓吹李坚者，能鞞舞，遭世乱，越关西，随将军段煨。先帝闻其旧伎，下书召坚，坚年逾七十，中间废而不为。” 又古曲甚多谬误，异代之文，未必相袭。故依前曲作新歌五篇，晋泰始中“又制其辞焉。” 按《鞞舞》本汉《巴渝舞》。高祖自蜀汉伐楚，其人勇而善斗，好为歌舞。帝观之，曰：“武王伐纣之歌。” 使工习之，号曰《巴渝舞》。其辞曲四篇：一曰《矛渝》，二曰《安弩渝》，三曰《安台》，四曰《行辞》。其辞既古，莫能晓句读。魏使王粲制其辞，粲问《巴渝》帅而得歌之本意，故改为《矛渝新福》《弩渝新福》《曲台》《新福》《行辞〈新福〉》四歌，以述魏德，其舞故常六佾。桓元将僭位，尚书殿中郎袁明子启增满八佾。梁复号《巴渝》，隋文帝以非正典，罢之。